આ અંગે મળતી માહિતી અનુસાર પલસાણા ગામે પલસાણા મામલતદાર તથા કોર્ટની પાછળ આવેલ ઉમીયા ઇન્ડસ્ટ્રીયલ એસ્ટેટમા રાજલક્ષ્મી ડાઇગ મીલનુ યુનીટ આવેલ છે. આ યુનીટના સંચાલકો રાત્રિના સમયે બોઇલરમાં લાકડા સળગાવતા હોય જેના કારણે ગામમાં કોલસાની ડમરી ઉડતી હતી. આ અંગે સુરત ગુજરાત પોલ્યુસન કટ્રોલ બોર્ડના અધીકારી આર.વી પટેલ ને ગ્રામજનોએ ફરીયાદ કરી હતી. જેથી તેઓ આજ રોજ સ્થળ મુલાકાત લેતા મીલના બોઇલર ઉપર સ્ક્રબર પણ ન હતુ. તેમજ બોઇલર નજીકથી મોટા પ્રમાણમાં લાકડાનો જથ્થો મળી આવ્યો હતો. જેથી જી.પી.સી.બીના અધીકારી આર.વી પટેલ દ્વારા રાજ લક્ષ્મી મીલના સંચાલકને નોટીસ આપી જરૂરી પુરાવા સાથે કચેરીમાં હાજર રહેવા જણાવ્યુ હતુ. ઉમીયા ઇન્ડસ્ટ્રીયલ સ્મોલ ઇન્ડસ્ટ્રીયલમાં પાર્સીંગ થયુ તેમ છતા ડાઇગ યુનીટો શરૂ થતા ગામમાં પણ રોષ જોવા મળી રહ્યો છે.